Σταυρός Ακρωτηρίου Χανίων

Για συνώνυμους οικισμούς στην Ελλάδα δείτε το λήμμα: Σταυρός (αποσαφήνιση)
Ο Σταυρός είναι παραλιακό χωριό της Δημοτικής Ενότητας Ακρωτηρίου του Δήμου Χανίων. Σύμφωνα με την απογραφή πληθυσμού του 2011, στον Σταυρό κατοικούσαν 460 μόνιμοι κάτοικοι.https://www.chania.gr/dimos/de-akrotiriou/de-akrotiriou.html Το χωριό και η παραλία του αποτελεί σημαντικό τουριστικό θέρετρο κατά τους καλοκαιρινούς μήνες. Η παραλία, η οποία βρίσκεται εντός ενός μικρού κόλπου, προστατεύεται από τον άνεμο και την ανοικτή θάλασσα. Απέχει περίπου 15 χιλιόμετρα από την πόλη των Χανίων.

Το 1964, στην παραλία του Σταυρού γυρίστηκε ένα σημαντικό μέρος της ταινίας Ζορμπάς ο Έλληνας, στην οποία πρωταγωνίστησε ο Άντονι Κουίν.http://www.haniotika-nea.gr/o-zormpas-xanachorepse-ston-stavro/ Συγκεκριμένα, οι συντελεστές βρίσκονταν εκεί τις πέντε από τις δεκαέξι εβδομάδες γυρισμάτων της ταινίας. Τον Σεπτέμβριο του 2014, πενήντα χρόνια μετά, η ταινία προβλήθηκε στην παραλία του χωριού.

Δείτε επίσης
Ο συνώνυμος οικισμός Σταυρός στον Δήμο Καντάνου - Σελίνου

Παραπομπές

Κατηγορία:Χωριά της περιφερειακής ενότητας Χανίων